Diari Oficial de la Generalitat Valenciana


Sumari del DOGV 7996, del 09-03-2017 (2017/1264)

Notificació de la sentència dictada en el judici verbal número 353/2014.
------------------------------------------------------------------------

### Dades del document

Número de DOGV
:   7996

Data del DOGV
:   09-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1264


Organisme emissor
:   Jutjat de Primera Instància Número 3 de Benidorm

Tipus de document
:   Edicte

Notificació de la sentència dictada en el judici verbal número 353/2014. [2017/1264]  
Susana Lanchas Rodríguez, lletrada de l'Administració de justícia del Jutjat de Primera Instància número 3 de Benidorm, mitjançant aquest edicte faig saber que en aquest jutjat se segueixen actuacions de judici verbal (250.2) amb el número 000353/2014, a instàncies de Banco Bilbao Vizcaya Argentaria, SA, representat per la procuradora Rosa María Pavía Botella, contra Edward Nyari, declarat en rebel·lia, en què s'ha dictat la sentència que té l'encapçalament i la dispositiva que, literalment, són com segueix:  
  
«Jutjat de Primera Instància número 3 de Benidorm  
Procediment: assumpte civil número 000353/2014-I.  
Sentència número 000237/2015  
Jutgessa que la dicta: Consuelo María Martínez Molina.  
Lloc: Benidorm.  
Data: 9 de juny de 2015.  
Part demandant: Banco Bilbao Vizcaya Argentaria, SA.  
Procuradora: Rosa María Pavía Botella.  
Part demandada: Edward Nyari.  
Objecte del judici: altres verbals.  
Antecedents de fet  
Primer. La procuradora la senyora Pavía Botella, en nom i representació de Banco Bilbao Vizcaya Argentaria, SA, va presentar demanda de judici verbal contra Edward Nyari, en què, després d'exposar els fets i fonaments de dret que estimava oportuns, va sol·licitar que es condemne el demandat al pagament de 2.690,62 euros, més els interessos legals i les costes.  
Segon. Una vegada admesa a tràmit mitjançant el decret de 12 de maig de 2014, es va donar trasllat al demandat a fi que compareguera a la vista el dia 8 de juny de 2015.  
Tercer. En la data indicada es va celebrar la vista amb l'assistència únicament de la part demandant, i va ser declarat en rebel·lia processal el demandat.  
Quart. En aquest procediment s'han observat tots els requisits i prescripcions legals.  
Dispositiva  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn). El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
Informació sobre el dipòsit per a interposar un recurs:  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Cal constituir el dipòsit ingressant la quantitat indicada en el banc Banesto, en el compte corresponent a aquest expedient (JJJJ 7542 MC EEEE AA), indicant en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.  
En el cas que es realitze l'ingrés mitjançant transferència bancària, després de completar el codi donar compte corrent (CCC, 20 dígits), s'indicarà en el camp «Concepte» el número de compte, el codi i la data en la forma exposada al paràgraf anterior.  
En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la sentència que pronuncie, mane i firme.  
Publicació. La sentència anterior ha sigut donada, llegida i publicada pel jutge/essa que la va dictar, mentre celebrava audiència pública en el dia de hui, cosa de la qual, jo, el secretari/ària judicial, done fe. Benidorm, 9 de juny de 2015.»  
  
I perquè valga de notificació al demandat rebel, Edward Nyari, de qui s'ignora el domicili, i perquè es publique en el Diari Oficial de la Generalitat Valenciana i al tauler d'anuncis d'aquest jutjat, expedisc aquest edicte.  
  
Benidorm, 31 de gener de 2017.- La lletrada de l'Administració de justícia: Susana Lanchas Rodríguez.